CELEX: C2006/010/03
Language: sl
Date: 2006-01-14 00:00:00
Title: Sodba Sodišča (prvi senat) z dne  10. novembra 2005  v zadevi C-432/03: Komisija Evropskih skupnosti proti Portugalski republiki (Neizpolnitev obveznosti države — Člena 28 ES in 30 ES — Direktiva 89/106/EGS — Odločba 3052/95/ES — Nacionalni postopek odobritve tipa — Neupoštevanje certifikatov o odobritvi tipa, izdanih v drugih državah članicah — Gradbeni proizvodi)

14.1.2006   
            
            
               SL
            
            
               Uradni list Evropske unije
            
            
               C 10/2
            
         
      SODBA SODIŠČA
   
   (prvi senat)
   z dne 10. novembra 2005
   v zadevi C-432/03: Komisija Evropskih skupnosti proti Portugalski republiki (1)
   
   (Neizpolnitev obveznosti države - Člena 28 ES in 30 ES - Direktiva 89/106/EGS - Odločba 3052/95/ES - Nacionalni postopek odobritve tipa - Neupoštevanje certifikatov o odobritvi tipa, izdanih v drugih državah članicah - Gradbeni proizvodi)
   (2006/C 10/03)
   Jezik postopka: portugalščina
   V zadevi C-432/03, zaradi tožbe zaradi neizpolnitve obveznosti na podlagi člena 226 ES, vložene 10. oktobra 2003, Komisija Evropskih skupnosti (zastopnik: A. Caeiros) proti Portugalski republiki (zastopniki: L. Fernandes, ob sodelovanju N. Ruiza, advogado), je Sodišče (prvi senat), v sestavi P. Jann, predsednik senata, K. Schiemann, sodnik, N. Colneric, sodnica, K. Lenaerts (poročevalec) in E. Juhász, sodnika, generalni pravobranilec: L. A. Geelhoed, sodni tajnik: M. Ferreira, glavna administratorka, 10. novembra 2005 razglasilo sodbo, katere izrek se glasi:
   
               1.
            
            
               Portugalska republika s tem, da v postopku odobritve polietilenskih cevi, uvoženih iz drugih držav članic, na podlagi člena 17 splošne uredbe za mestne gradnje, sprejete z dekretom-zakonom št. 38/382 z dne 7. avgusta 1951, ni upoštevala certifikatov o odobritvi tipa, izdanih v drugih državah članicah, in s tem, da Komisije Evropskih skupnosti ni obvestila o takem ukrepu, ni izpolnila obveznosti iz členov 28 ES in 30 ES ter iz členov 1 in 4(2) Odločbe Parlamenta in Sveta 3052/95/ES z dne 13. decembra 1995 o vzpostavitvi postopka izmenjave informacij o nacionalnih ukrepih, ki odstopajo od načela prostega pretoka blaga v Skupnosti.
            
         
               2.
            
            
               Portugalski republiki se naloži plačilo stroškov.
            
         
      (1)  UL C 304 z dne 13.12.2003.